Borgerne i Vrå er sure. Udlændingestyrrelsens planer om at tilføje 100 flygtninge mere falder ikke i god jord i Vrå. Derfor har borgerne taget sagen i egen hånd - 520 underskrifter vil ændre den plan. Borgerne mener, at maks kapaciteten er nået. - Det vi frygter er, at Vrå ikke længere kan rumme dem. De mennesker, der føler sig utrygge nu, vil kun føle sig mere utrygge, siger Karen Marie Ladefoged, Talsmand, Vrå. Der er kommet mange flygtninge til byen, og de fylder i gadebilledet. Borgerne føler sig utrygge, da flygtningene ofte går rundt i store grupper og gør tilråb til de lokale - det gør dem utrygge. - Borgerne oplever tilråb fra dem, og det er specielt unge piger og ældre kvinder, det går ud over. Det gør, at de er utrygge, hvis de skal ned og tage toget en fredag aften, siger Karen Marie Ladefoged.
Byen huser i øjeblikket godt 200 asylansøgere. Men udlændingestyrelsen ønsker nu at yderligere 100 skal indkvarteres på Foldbjergcenteret i byen. Det har fået borgerne til at protestere.